jkorsvik/nowiki_second_scrape_merged huggingface dataset:
Nødfrekvens

Nødfrekvens/nødkanal er en internasjonalt avtalt radiofrekvens for nødsignaler, nødmeldinger og annen nødtrafikk. 

Radiopliktige skip og kystradiostasjoner har lyttevakt på de maritime nødfrekvensene.
Luftfartøy og flyredningstjenesten har tilsvarende lyttevakt på nødfrekvensen for luftfarten.


== Frekvenser ==
På langbølge: 150 kHz.
På mellombølge kystradio: 2182 kHz
På maritim VHF og kystradio: 156,8 MHz (maritim VHF kanal 16)
På VHF flyradio: 121,5 MHz
På UHF flyradio:  243 MHz
For satellittbaserte nødpeilesendere i Cospas-Sarsat 406-systemet: 406 MHz.
Haddington

Haddington (skotsk: Haidintoun; skotsk-gælisk: Baile Adainn) er en by  og en kongelig burgh i regionen East Lothian i Skottland. Det er det viktigste administrative, kulturelle og geografiske senteret for East Lothian. Det ligger omtrent 27 kilometer øst for Edinburgh. Stedsnavnet Haddington er angelsaksisk, og stammer fra 500- eller 600-tallet e.Kr. da området ble innlemmet i kongeriket Bernicia. Byen, som resten av Lothian-regionen, ble avstått av kong Edgar av England og ble en del av Skottland på 900-tallet. Haddington fikk status som burgh, en av de første som fikk det, under David I av Skottland (1124–1153), og ga den handelsrettigheter som oppmuntret dens vekst til en markedsby. Byen var et midtpunkt for jordbruksrevolusjonen i Skottland
I dag er Haddington en liten by med en befolkning på omtrentlig 10360 innbyggere (2020). Men i løpet av høymiddelalderen var det den fjerde største byen i Skottland (etter Aberdeen, Roxburgh og Edinburgh). Midt i byen ligger Haddington Town House, ferdigstilt i 1745 basert på en plan av arkitekten William Adam. Da den først ble bygget, inneholdt den markeder i første etasje, og en forsamlingshall i første etasje som det ble gjort forbedringer på i 1788, og et spir ble lagt til i 1831. I nærheten ligger Corn Exchange (1854) og fylkets tinghus (1833). Andre viktige bygninger i nærheten inkluderer: Jane Welsh Carlyle House; Mitchell's Close; og Mariakirken hvor historikeren og forfatteren Thomas Carlyles kone er gravlagt. En bygning på High Street var fødestedet til forfatteren og regjeringsreformatoren Samuel Smiles og er markert av en minneplakett. John Knox, grunnlegger av Den skotske presbyterianske kirke, ble sannsynligvis født i Haddington i 1513 eller 1514 og Knox Academy, den lokale videregående skolen, er oppkalt etter ham.
Haddington ligger cirka 27 kilometer fra den skotske hovedstad Edinburgh. Byen har ikke togforbindelse, men kan nås med buss 44 fra Edinburgh.


== Tandberg i Haddington ==

Tandbergs Radiofabrikk A/S opprettet avdelingen Tandberg Electronics med ca. 150 ansatte i Haddington våren 1975 for produksjon av fargefjernsyn. Denne ble overtatt av Mitsubishi i 1979 etter at Tandbergs Radiofabrikk gikk konkurs i desember 1978. Fabrikkbygningene ligger i det som nå heter Gateside Commerce Park ca. 2,5 kilometer vest for byens sentrum.
Alle Tandbergs fabrikker hadde en skulptur i parken, og skulpturen som tilhørte Haddington-avdelingen står nå i Haddington sentrum, utenfor The George Hotel. Skulpturen het «Konkurransen» og var utformet av Dyre Vaa. Skulpturen forestiller to stangende bukker. Senere viste det seg at Haddingtons kommunevåpen inkluderte en geit.
Da selskapet Mitsubishi trakk seg ut av produksjon av farge-TV i opphørte i 1998 gikk 850 arbeidsplasser tapt.


== Referanser ==


== Eksterne lenker ==
Offisielt nettsted 
(en) Haddington, East Lothian – kategori av bilder, video eller lyd på Commons 
 Haddington hos Wikivoyage
East Lothian Antiquarian and Field Naturalists’ Society
Groome's Gazetteer, byhistorie
Morsenøkkel

Morsenøkkel (eller telegrafinøkkel) er et instrument som brukes for å sende telegrafi. Egentlig er morsenøkkelen en strømbryter som på en presis måte gjør det mulig å kople strømmen på og av flere ganger i sekundet slik at morsesignalene kan sendes hurtig og korrekt.


== Telegrafinøkkeltyper ==
Det finnes to hovedtyper morsenøkler, «håndpumpen» og «paddle»-typen. Håndpumpen nøkler vertikalt, mens paddletypen som i dag er den mest populære nøkler horisontalt. Paddle kan sende morsekoden mye raskere og på en mindre slitsom måte.


== Hastighet ==
Kravet til amatørradiolisens var tidligere en telegrafihastighet på 5 ord i minuttet, mens til skipsradiotelegrafistsertifikat av 2. klasse var det 15 ord i kodet tekst eller 20 ord i klartekst. For samme sertifikat av 1. klasse krevdes 25 ord feilfritt sendt i klartekst. En slik hurtighet i sending er betydelig raskere enn den raskeste sendingen av SMS med tastaturet på en mobiltelefon.


== Yrkesskader ==
Telegrafister kan få yrkesskaden RSI-syndrom på grunn av muskelsmerter. RSI-syndromet kunne skyldes feilaktig bruk av håndpumpen, skrivemaskinen eller feil sittestilling. For å unngå smerter er det viktig å nøkle med et løst og ledig håndledd.
Bulacan

Bulacan er en filippinsk provins i landsdelen Luzon. Den ligger nord for Manila, i regionen Central Luzon. Provinshovedstaden er Malolos City. Nord for Bulacan er provinsene Pampanga og Nueva Ecija. I øst er Aurora og Quezon, i sør Rizal og Metro-Manila. I sørvest er Manila-bukten.


== Navnet Bulacan ==
Ordet for bomull på tagalog er bulac. Det er mye bomullsdyrking i denne provinsen.


== Politisk inndeling ==
Bulacan er delt i tre «cities» (bykommuner) og 21 «municipalities» (landkommuner).


=== Bykommuner (cities) ===
Malolos City
Meycauayan City
San Jose del Monte City


=== Landkommuner (municipalities) ===

Online Community For Bulakenyos


== Eksterne lenker ==
Offisielt nettsted 
(en) Bulacan – kategori av bilder, video eller lyd på Commons 
(en) Bulacan – galleri av bilder, video eller lyd på Commons
Stattholderskap (Skottland)

Stattholderskap er i Skottland et område definert av seremonielle årsaker. Hvert område har en stattholder (Lord-Lieutenant). De avviker fra både tradisjonelle grevskap og regioner. 
Fire av stattholderskapene – City of Aberdeen, City of Dundee, City of Edinburgh og City of Glasgow – har et eldgammelt privilegium som gir dem rett til selv å velge sin stattholder, som der har tittelen Lord Provost og også fungerer som byens borgermester.
Embetet som stattholder er ofte tenkt på å ha en nær tilknytning til historiske grevskap. Dette gjelder særskilt i Skottland, hvis stattholderne er noen ganger antatt å være mer på linje med de historiske og tradisjonelle grevskapene enn de i England og Wales. Det er mange betydelige forskjeller mellom dem. Stattholderskapene i Skottland sammenlignet med de tradisjonelle grevskapene viser mange likheter. Det gjenspeiler det faktum at stattholderne en gang var basert på de historiske grevskapene, men det har blitt endret, spesielt siden 1975, for å gjenspeile endringer i lokale myndighetsområder. Mens et flertall av de 35 stattholderne fortsatt har et historisk fylkesnavn, har bare 15 av dem et område som er rimelig nær det historiske grevskapet.


== Referanser ==


== Litteratur ==
The Lord-Lieutenants Order 1975, Statutory Instrument 1975 No. 428.
The Lord-Lieutenants (Scotland) Order 1996, Statutory Instrument 1996 No. 731 (S.83).


== Eksterne lenker ==
Artikkelen har ingen egenskaper for offisielle lenker i Wikidata
Skottlands regioner

Skottlands regioner er administrative enheter som har overtatt etter de eldre grevskapene. De heter nå formelt Council areas, etter en reform av 1. april 1996.


== Kart ==
I tillegg kommer Shetlandsøyene og Orknøyene, som ikke er vist på kartet.
Tradisjonelt grevskap (Skottland)

De tradisjonelle grevskapene i Skottland er historiske og kulturelle regioner. De har i dag ingen praktisk betydning.
Enkelte av dem har en historie som går svært langt tilbake, mens f.eks. Cromartyshire først ble dannet i 1685. I tillegg til disse områdene har også enkelte byer hatt status som grevskap i flere århundrer. Da Skottland fikk administrative grevskap i 1889 ble disse stort sett basert på de tradisjonelle grensene, men det var mange mindre endringer.
Grevskapene er nå erstattet med regioner.

Alternative navn:

Angus – Forfarshire
East Lothian – Haddingtonshire
Mid Lothian – Edinburghshire
Morayshire – Elginshire
West Lothian – Linlithgowshire
Pampanga

Pampanga er en filippinsk provins i landsdelen Luzon. Den ligger nord for Manila, i regionen Central Luzon. Provinshovedstaden er San Fernando City. Nord for Pampanga er provinsen Tarlac og Nueva Ecija. I sørøst er Bulacan, i vest Bataan og Zambales. I sør er Manila-bukten.


== Folkegrupper ==
Folket som bor i området ble kalt kapampangan, som betyr de som bor langs elvebredden; navnet Pampanga kommer derav. Dessuten holder små grupper av urfolket aetaene i fjellene i vest.


== Politisk inndeling ==
Pampanga er delt i 2 cities (bykommuner) og 20 municipalities (landkommuner).


=== Bykommuner (cities) ===
Angeles City
San Fernando City


=== Landkommuner (municipalities) ===


== Eksterne lenker ==
Offisielt nettsted 
(en) Pampanga – kategori av bilder, video eller lyd på Commons
Nueva Ecija

Nueva Ecija er en filippinsk provins i landsdelen Luzon. Den ligger nord for Manila, i regionen Central Luzon. Provinshovedstaden er Palayan City. Nord for Nueva Ecija er provinsen Nueva Vizcaya. I øst er Aurora, i sør Bulacan og Pampanga. I vest er Tarlac og Pangasinan.


== Navnet Nueva Ecija ==
Ecija er en liten by i Andalucía i Spania.


== Språk ==
Gjennom provinsen går en språkgrense mellom ilokano (nord) og tagalog (sør). Små grupper av urfolket aetaene holder til i fjellene, og har andre språk.


== Politisk inndeling ==
Nueva Ecija er delt i 5 cities (bykommuner) og 27 municipalities (landkommuner).


=== Bykommuner (cities) ===


=== Landkommuner (municipalities) ===


== Referanser ==


== Eksterne lenker ==
(en) Offisielt nettsted 
(en) Nueva Ecija – kategori av bilder, video eller lyd på Commons
Tarlac

Tarlac er en filippinsk provins i landsdelen Luzon. Den ligger nord for Manila, i regionen Central Luzon. Provinshovedstaden er Tarlac City. Nord for Tarlac er provinsen Pangasinan. I øst er Nueva Ecija, i sør Pampanga, og i vest er Zambales.


== Politisk inndeling ==
Tarlac er delt i 1 "city" (bykommune) og 17 "municipalities" (landkommuner).


=== Bykommune (city) ===
Tarlac


=== Landkommuner (municipalities) ===


== Folkegrupper ==
Det er malayfilippinske grupper som utgjør det meste av befolkningen; i noen deler av provinsen slike som taler tagalog, mot sør kapampangan, mot nord ilokano. Grupper av urfolket aetaene holder til i fjellene i vest.


== Eksterne lenker ==
Offisielt nettsted 
(en) Tarlac – kategori av bilder, video eller lyd på Commons
Procopio Bonifacio

Procopio C. Bonifacio ( født i 1873 i Tondo i Manila på De filippinske øyer - hoveddelen av Indias orientales españolas, død 10. mai 1897 i Nagpatong-fjellene nær Maragondon i provinsen Cavite) var en filippinsk frihetskjemper som ble henrettet av andre revolusjonære sammen med sin bror Andres Bonifacio under den filippinske revolusjon.


== Liv og virke ==


=== Bakgrunn ===
Procopio var den tredje av seks barn av Santiago Bonifacio og hans hustru Catalina de Castro. Hans søsken var Andres, Ciriaco, Troadio, Espiridiona og Maxima.
I barneårene bidro han til familiens innkomster med likesom sine søsken å selge blant annet papirvifter som broren Andres hadde laget. 


=== Yrke ===
Etterhvert ble han ansatt som bagasjeportør av det regjeringseide jernbaneselskapet Ferrocarril Nacional de Filipinas, og arbeidet der til revolusjonen utbrøt.


=== Katipunan ===
I april 1896 organiserte dr. Pio Valenzuela, Emilio Jacinto, Candido Tirona og brødrene Procopio og Andres Bonifacio en gren av det hemmelige revolusjonære selskap Katipunan i Cavite el Viejo i provinsen Cavite. På denne tid var Procopio leder av Tanglaw, en av de to seksjoner av Katipunans Laong-laan-råd.
Procopio ble sagt å ha giftet seg med en kvinne fra Mindoro som han hadde møtt da han organiserte Katipunans virke på den øya. 
Procopio kjempet mot de spanske myndighetene side om side med brødrene Andres og Ciriaco. Han fikk rang som oberst.
I desember 1896 fulgte han og Ciriaco broren Andres og dennes hustru Gregoria til Cavite på invitasjon fra Cavites provinsleder for revolusjonen, Mariano Alvarez, for å mekle i den voksende konflikten mellom de to rivaliserende fraksjonene i Katipunan i provinsen, Magdiwang ledet av Alvarez og Magdalo ledet av søskenbarnene Emilio og Baldomero Aguinaldo. Meklingen viste seg å være en tapt sak for Bonifacio-brødrene. Andres Bonifacio, som ble anerkjent som den overordnede leder av revolusjonen og Katipunan, ble fornærmet og følte seg alvorlig krenket av en Magdalo-offiser. Den revolusjonære ledelse gikk dermed fra Andres Bonifacio over til Emilio Aguinaldo, som ble valgt som president gjennom Tejeros-konvensjonen. 
Men det var ikke over med dette: På grunn av fornærmelsene de opplevde å ha blitt gjenstand for fra fra sw revolusjonære lederne i Cavite, undetegnet Procopio og andre ledere i Katipunan Acta de Tejeros, og erklærte at Tejeros-møtet hadde forøpt uordentlig, og at dens beslutninger var ulovlige og ugyldige. De valgte å forlate provinsen vil ville  tilbake til Manila eller Morong. Men de ble utsatt for et overraskelsesangrep fra Emilio Aguinaldos menn ledet av general Agapito Bonzon og general José Ignacio Paua ikke langt fra Indang. Ciriaco ble skutt og døde på stedet, mens Procopio ble slått og Andres ble skutt i armen og stukket i nakken av Paua.
De to gjenværende brødrene ble deretter brakt til Naic for en rettssak, deretter til Maragondon, og ble utsatt for en krigsrett som pålagt av krigsrådet under den nye revolusjonære regjeringen. De ble dømt til døden den 10. mai 1897. De to brødrene ble ført inn i fjellene, og der henrettet ved skyting.


== Referanser ==
Palatinatsgrevskap

Palatinatsgrevskap var et område i Storbritannia som ble styrt av en greve eller jarl med kongelige fullmakter. Det var i stor grad autonomt. I dag er det tre slike grevskap i England: Durham, Cheshire og Lancashire; palatinatsstatusen er nå rent seremoniell.
Navnet er avledet fra latinske adjektivet palatinus, «vedrørende palasset», fra substantivet palatium, «palass».


== Historie ==
Palatinatsgrevskapene Durham og Chester (Cheshire) ble styrt henholdsvis av biskopen av Durham og jarlen av Chester. Begge ble opprettet av Vilhelm Erobreren.
Cheshire hadde sitt eget parlament, bestående av grevskapets baroner. De var ikke representert i det engelske parlamentet før i 1541, og Cheshire beholdt noen privilegier inntil 1830. Monarkens eldste sønn får tittelen jarl av Chester når han blir kronet til prins av Wales.
Durham ble styrt av biskopen inntil 1836. Biskopens våpenskjold inneholder fortsatt en jarlekrone til minne om dette.
Lancashire ble et palatinat i 1351, og beholdt mange privilegier helt til 1873. Hertugdømmet Lancaster ble innlemmet under den engelske kronen i 1399, men selv i dag blir Lancashire regnet som en egen enhet. Dette vises i offisielle dokumenter; der man ellers i Storbritannia finner en referanse til kronen vises det i Lancashire til hertugdømmet.
Lancashire hadde sine egne kansellier under hoffet helt til 1970-årene, som et symbol på autonomi fra monarken.


== Andre grevskap ==
Cornwall har aldri formelt vært et palatinat, men har en posisjon som tilsvarer Lancashires. Kongelige eiendommer i Cornwall tilhører hertugdømmet Cornwall. Monarkens eldste sønn blir hertug av Cornwall ved fødselen, eller nå moren eller faren krones.
Områder som tidligere var palatinater er Shropshire, Isle of Ely, Hexhamshire i Northumberland og Pembrokeshire i Wales. Det fantes også flere palatinatsgrevskaper i Irland.


== Referanser ==


== Se også ==
Palatinat


== Litteratur ==
Fraser, C. M. (1956): «Edward I of England and the Regalian Franchise of Durham» i: Speculum (Medieval Academy of America) 31 (2): 329–342. doi:10.2307/2849417. JSTOR 2849417.
Harris, B.E., red. (1979): The Victoria history of the county of Cheshire. Bind II. London: University of London Institute of Historical Research. ISBN 978-0-19-722749-7.
Yates, Joseph Brooks (1856): The Rights and Jurisdiction of the County Palatine of Chester, the Earls Palatine, the Chamberlain, and Other Officers. Charles Simms & Co. s. 308.


== Eksterne lenker ==
Durham: Echoes of Power, nettstedet til British Library
United Kingdom, World Statesmen.org
Radius

Radius (fra latin radius, «stråle, hjuleike») er i geometri en rett linje fra sentrum i en sirkel eller kule ut til periferien eller overflaten.Linjestykket fra et punkt på periferien gjennom sentrum til et annet punkt på periferien kalles diameteren, og er dobbelt så lang som radius.
I anatomien er radius et synonym til spolebeinet, den ene av de to lange rørknoklene i underarmen.


== Referanser ==


== Eksterne lenker ==
radius, Wiktionary
Nordavia

Nordavia er et russisk flyselskap, eid av Taymir Aviation Company. Selskapet ble stiftet i 1963, og het fra 1991 Arkhangelsk Airlines (russisk: Архангельские воздушные линии), før Aeroflot tok over selskapet i 2004 og døpte det Aeroflot-Nord.
Noen år etter krasjet en Boeing 737-500 fra Aeroflot-Nord i Perm ved Bolshoi Savino Airport, grunnet crew om bord som ikke var godkjente for Boeing. Etter dette droppet Aeroflot selskapet, som ikke fikk bære navnet Aeroflot lengre. Derfra kom Nordavia.
Selskapet opererer ordinære ruter mellom flere byer i Russland, og har også ruter til destinasjoner utenfor Russland, blant annet til Tromsø, Luleå og Rovaniemi fra Arkhangelsk og Murmansk. Nordavia bruker idag Boeing 737-300, Boeing 737-500, Antonov An-24RV samt at Taymir Airlines flyr Boeing 737-800NG og ATR 42.


== Eksterne lenker ==
Offisielt nettsted 
(en) Smartavia – kategori av bilder, video eller lyd på Commons
Vena cava

Vena cava inferior og Vena cava superior er henholdsvis nedre og øvre hulvene i brysthulen.  Venene fører oksygenfattig blod fra kroppen og innvollene til hjertets høyre forkammer.


== Se også ==
Sentralt venetrykk


== Referanser ==
Queensland

Queensland er en delstat i Australia. På grunn av statens rykte for godt vær har den fått tilnavnet «The Sunshine State» (solskinnsstaten), og mer nylig og mer kontroversielt, «The Smart State» som en del i delstatsadministrasjonens kampanje for å øke andelen av høyteknologiske arbeidsplasser.


== Et biologisk rikt område ==
Queensland er et meget rikt område biologisk sett med mange unike arter. Langs det meste av kysten løper Det store barriererevet (Great Barrier Reef), verdens suverent største korallrev med et enormt artsmangfold av fisk og virvelløse dyr. Deler av Queensland har i motsetning til det aller meste av Australia nokså rikelig med regn, og har derfor de eneste tropiske regnskogsområdene på kontinentet, med svært mange unike arter.


== Referanser ==
Cagayan Valley

Cagayan Valley er en region på Filippinene, i det nordlige Luzon. Den kalles også Region II. 
Regionen ligger for det meste i en stor dal. 
Provinsene i regionen er Batanes, Cagayan, Isabela, Nueva Vizcaya og Quirino. Regionens hovedsete er Tuguegarao City.  
Det er tre kommuner med bystatus i regionen: 

Tuguegarao City i Cagayan;
Cauayan City og Santiago City i Isabela.San Fernando City er regionens hovedsete.
Ilocos Region

Ilocos Region (Sagor na Baybay na Luzon Region på pangasinan) er en region på Filippinene, i det nordlige Luzon. Den kalles også Region I. 
Provinsene i regionen er Ilocos Norte, Ilocos Sur, La Union og Pangasinan. Regionens hovedsete er San Fernando City i La Union.  
Det er syv kommuner med bystatus i regionen: 

Laoag City i Ilocos Norte;
Vigan City i Ilocos Sur
San Fernando City i La Union
Alaminos City, Urdaneta City, Dagupan City og San Carlos City i Pangasinan
Quirino

Quirino er en filippinsk provins i landsdelen Luzon. Den ligger nord for Manila, i regionen Cagayan Valley. Provinshovedstaden er Cabarroguis. Nord for Quirino er provinsen Isabela, i sørøst er Aurora og  i vest Nueva Vizcaya.


== Politisk inndeling ==
Quirino er delt i 6 "municipalities" (landkommuner).


=== Landkommuner (municipalities) ===


== Eksterne lenker ==
Offisielt nettsted 
(en) Quirino (province) – kategori av bilder, video eller lyd på Commons
Fredrik Skagen

Fredrik Skagen (født 30. desember 1936 i Trondheim, død 20. juni 2017 samme sted) var en norsk forfatter, bibliotekar og universitetsbibliotekar ved Norges tekniske høgskole. Skagen debuterte som forfatter i 1968.
Skagen skapte i 1987 tildels heftig debatt med boken Purpurhjertene, som utga seg for å være en dokumentarisk gjenfortelling av en nordmanns opplevelser som amerikansk soldat i Vietnam. Boken vant forlaget Cappelens konkurranse om beste dokumentarroman, men ble «omdefinert» til roman da det ble klart at forfatteren var blitt offer for en svindel.
En av Skagens mest kjente romanfigurer var den lurvete falskmyntneren Morten Martens, som opptrer i åtte av forfatterens spenningsromaner, den første var Viktor! Viktor! fra 1982 og den siste var Fri som fuglen fra 2002.
Mange av Skagens bøker inneholder referanser til et felles univers rundt Trondheim politikammer som han delte med forfatterne Kim Småge, Idar Lind og Anne Birkefeldt Ragde.


== Bibliografi ==


== Priser ==
Rivertonprisen 1980, for Kortslutning
Cappelenprisen 1986
Palle Rosenkrantz-prisen 1986, for Viktor! Viktor!
Bokhandlerprisen 1987, for Purpurhjertene
Glassnøkkelen 1996, for Nattsug


== Referanser ==


== Eksterne lenker ==
(en) Fredrik Skagen – kategori av bilder, video eller lyd på Commons 
(en) Fredrik Skagen på Internet Movie Database 
(no) NRK: Lydfiler med Fredrik Skagen
(no) Fredrik Skagen i Cappelen Forlag
(no) Fredrik Skagen i NRK Forfatter
(no) Digitaliserte bøker av Skagen hos Nasjonalbiblioteket.
Lancashire

Lancashire (forkortes Lancs, tidligere grevskapet Lancaster, hertugdømmet Lancaster) er et grevskap i England. Det ligger ut mot Irskesjøen og grenser mot Cumbria, North Yorkshire, West Yorkshire, Stor-Manchester og Merseyside. Tradisjonelt har Lancaster vært administrasjonssenter, men administrasjonen er nå plassert i Preston.
Det seremonielle grevskapet omfatter i tillegg til de administrative også de to enhetlige myndighetene Blackpool og Blackburn with Darwen. De to enhetlige myndighetene har felles politi, brannvesen og kollektivsystem med resten av grevskapet.


== Historie ==
Lancashire ble opprettet i 1182. I Domesday Book blir området regnet som del av Cheshire og Yorkshire.
I 1351 ble Lancashire et palatinatsgrevskap. Det ble innlemmet under den engelske kronen i 1399, men beholdt mange privilegier helt til 1873. Det regnes fortsatt som en egen enhet under den britiske kronen, hertugdømmet Lancaster.
I 1998 ble Blackpool og Blackburn med Darwen selvstyrte enheter, og inngår dermed ikke lenger i det administrative grevskapet.


== Industrier ==
Lancashire rike funn av jernmalm og kull gjorde at det ble et viktig sentrum for industrier på 1800-tallet, og dermed også for kapital. Blant industriene fantes gruvedrift, tekstilproduksjon og, ved kysten, fiske. I Lancashire ble også den såkalte lancashireprosessen utviklet.


== Symboler ==

Lancasters røde rose er grevskapet blomst som er avbildet på dets heraldisk emblem og flagg. Rosen var et symbol for huset Lancaster, udødeliggjort i verset «In the battle for England's head/York was white, Lancaster red», med henvisning til 1400-tallets engelske innbyrdesstrid om den engelske kronen i rosekrigene. Det tradisjonelle Lancashire-flagget, en rød rose på et hvitt felt, var ikke offisielt registrert. Da det ble forsøkt gjort hos det engelske Flagginstituttet i London var det allerede regissert av byen Montrose i Skottland flere hundre år tidligere hos Lyon Office. Lancashires offisielle flagg er således registrert som en rød rose på en bunn av gull.


== Referanser ==


== Eksterne lenker ==
Offisielt nettsted 
(en) Lancashire – kategori av bilder, video eller lyd på Commons